138 ` AXEL ANTHON BJORNBO. 
denne Fremstillingsmaade vel nok den mest naturlige og den, hvor- 
ved der ved A-Typens Indførelse paa Ptolemzeus’ Verdensbillede 
skete det mindst mulige Brud paa dette. 
Paa Nicolaus Germanus’ a-Kort ser man altsaa, at det nytilkomne 
Grønland og dets Landforbindelse med Rusland overskrider Græn- 
serne for den klassiske Fastlandskreds — om end langt fra i den 
Grad, Clavus tænkte sig — og saaledes ser man det endnu, endog i 
udpræget Grad, paa a-Kortet i Henricus Martellus’ store Ptolemæus- 
haandskrift!. Men paa Verdenskortet i Martellus’ „Insularium illu- 
stratum“ (Fig. 18)”, hvortil Kladden, som omtalt S. 135, findes i hans 
og Nicolaus Germanus’ fælles Kladdebog, er Fremstillingen ændret 
saaledes, at Grønland i en endnu mere sammentrykket og afskaaret 
tarmagtig Form er kommet indenfor Rammen. 
Henricus Martellus havde en dristig Haand, naar det gjaldt at : 
ændre Ptolemæus” Verdenskort. Han omdannede de gamles Afrika 
helt og indførte de nye Opdagelser fra Bartolemeo Diaz’ Rejse i 
Aaret 1487 derpaa. Han optog en Mængde Navne og Landkonturer 
fra Kompaskortene (f. Ex. deres England og Irland), og han gik for 
saa vidt tilbage til Fastlandskredsen, som han ligesom paa Middel- 
alderens Verdenskort lagde Oceanet helt udenom den gamle Verdens 
Fastland, hvad Ptolemæus ikke gør paa sit Verdenskort. 
Hvad der hjalp Martellus ved denne hans Omdannelse af. For- 
tidens Verdensbillede, var, at han vel beholdt Ptolemæus” Keglepro- 
jektion, saaledes som Fig. 18 viser, men kastede hele Gradnettet bort. 
Uden at støde an mod de Stedsbestemmelser, der for Grønlands 
Vedkommende havde bundet den oprindelige a-Kort-Fremstilling, 
kunde han foretage de vilkaarlige Ændringer, der maatte til, for at 
faa Grønland ind i Rammen. Han havde dermed emanciperet sig fra 
Tallene baade hos Ptolemæus og Clavus. Det var naturligvis ogsaa 
den nemmeste Maade at løse Vanskelighederne paa — men tilfreds- 
stillende var den ikke. 
Den saaledes fremkomne a-Type, som har foreligget færdig fra 
Martellus’ Haand i Tiden lige omkring Aaret 1492, blev i en Række 
Aar i det væsentlige holdt nede af den saakaldte b-Type, og først i 
1513 naaede den, som vi skal se, ind i den trykte Literatur. 
! Dette Verdenskort, som findes i Aı-Haandskriftet: Cod. Magliab. XIII. 16 i 
Bibliotheca Nazionale i Firenze, er ikke publiceret. Sl. BjørNBo & PETERSEN, 
Der Dåne Cl. Cl. Swart, S. 20 & 23. 
2 Dette Verdenskort foreligger i Renskrift i to Exemplarer, det ene i British Mu- 
seum (Addit. 15760), det her publicerede, det andet i Universitetsbiblioteket i 
Leiden (Cod. Voss. 23.22), hidtil ikke publiceret. Sl. BJORNBO & PETERSEN, 1. с. 
S. 21 & 33, og i Anecdota cartographica, S. 5—6. 
